Yiwol (Gorilla)

Yiwol (Gorilla) tir tani moukolafi oxi vey Hominidae yasa ( Hominoidea veyyasa, Homininae volveyyasa ) ke PRIMATES veem ( HAPLORRHINI volveyveem, SIMIIFORMES tolvolveyveem ). Gan I. Geoffroy bak 1852 taneon zo pimtayar.

 Pimtara 
Yiwol (Gorilla) sotir ana granafa katca ke jidoldunoleem : yiwolye rotir vas loon 200 kg-. Alto tir alnafo isen abduef beweem sotir lodabrotcaf dam telyon radimef ; nubeem is nugeem tid mantaf ; berga prantafa is reltkirapafa ; taka pwertafa dem niskaxed tis ontinaf ke yiwolye solve pezolkeem tir mantaf is vaf, isen toloy woltkojokap vamoe pinaf item tigid. Im gitir ebeltaf vox lukoptamaf keve ge ke loklaafe yiwolye.

Yiwol moe sid loviele blid lize masotceson van sid ordon liziwed. Jadion bat jidoldunol dene doda dem tol-sanoy ok bar-sanoy olkik blid, i dene doda stana gan milgafe yiwolye nyapese ta aneyara va sinka kum fay ik toa ik ilt.

Tana grupeckena tila ke yiwol tir fidwasa astdendara kan nubok kotviele va dratcera pestaler oken digitison va yiwolya, yiwolye va sint moliked, oke ta gira va tawavo.

Ba koblira oc tid rantaf nume gan gadikeem renanon is keon zo rojud, milinde ayik ta nazbeik sokaskir.

Nope kastara va intafo irubaxo, katca tir griawisa.

 Vexala dem katceem 
Sedme Mammal Species of the World (siatos ke 2005), bati oxi vas 2 katca ruldar :

|-
| 1
| Yiwol (Gorilla beringei)
| Gorilla beringei (Matschie, 1903)
| 
| 

|-
| 2
| Yiwol (Gorilla gorilla)
| Gorilla gorilla (Savage, 1847)
| 
| 

|}

 Pulasa vuestexa is xantaza 
 (en) vuest- : Mammal Species of the World (v- 3, 2005) : Gorilla (I. Geoffroy, 1852)
 (en) vuest- : CITES : Gorilla
 (en) vuest- : UICN : oxi Gorilla (I. Geoffroy, 1852)
 (en, fr) vuest- : ITIS : Gorilla (I. Geoffroy, 1852)
 (en) vuest- : Tree of Life Web Project : Gorilla
 (en) vuest- : Catalogue of Life : Gorilla (I. Geoffroy, 1852)
 (en) vuest- : Paleobiology Database : Gorilla (I. Geoffroy, 1852)
 (en) vuest- : Animal Diversity Web : Gorilla
 (en) vuest- : NCBI : Gorilla
 Ara vuestexa 
 Yiwol (Gorilla) dene Wikispecies

 Kotavafa vuestesa xantaza 
 Kotava winugaf moukolaf ravlemak (Kotava, Latinava, 2019)

Yiwol (Gorilla)
Yiwol (Gorilla)
Yiwol (Gorilla)